Årsmelding 2024

|  |
| --- |
| **Dokument:** Årsmelding for Grenlandssamarbeidet IPR  **Periode:** 2024  **Kommuner:** Bamble, Drangedal, Kragerø, Porsgrunn, Siljan og Skien  **Vedtatt:** Kommunedirektørkollegiet 24.02.25  Ordførerkollegiet 26.02.25  Grenlandsrådet 23.05.25  **Nettside:** www.skien.kommune.no/politikk/grenlandssamarbeidet |

Innhold

[1. Innledning 3](#_Toc191372370)

[2. Målsetting 3](#_Toc191372371)

[3. Organiseringen av Grenlandssamarbeidet 4](#_Toc191372372)

[Kommunestyrene 4](#_Toc191372373)

[Grenlandsrådet 4](#_Toc191372374)

[Ordførerkollegiet 4](#_Toc191372375)

[Kommunedirektørkollegiet 4](#_Toc191372376)

[Kommunalsjefskollegiet for Helse 5](#_Toc191372377)

[Næringssjefskollegiet 5](#_Toc191372378)

[Sekretariat 6](#_Toc191372379)

[4. Næringstiltak og Grenland næringsfond 7](#_Toc191372380)

[5. Regnskap 2024 10](#_Toc191372381)

[6. Interkommunale utredninger, prosjekter og høringer 14](#_Toc191372382)

[Vedlegg. Oversikt over etablerte samarbeid 15](#_Toc191372383)

### 1. Innledning

Grenlandssamarbeidet IPR er et interkommunalt politisk råd mellom kommunene Bamble, Drangedal, Kragerø, Porsgrunn, Siljan og Skien. Det er organisert i henhold til kommunelovens kapittel 18, med samarbeidsavtale og vedtekter.

Grenlandssamarbeidet ble etablert i 2003 som et interkommunalt samarbeid med mål om å styrke regionen gjennom felles innsats og ressurser, for å sikre at innbyggerne fikk tilgang til gode og kostnadseffektive tjenester.

I henhold til den ny kommunelov i 2020 ble samarbeidet omgjort til et interkommunalt politisk råd (IPR).

### 2. Målsetting

Målsettingen for samarbeidet er fornyelsen i offentlig sektor, med mer velferd og mindre administrasjon, mer lokal frihet og mindre detaljstyring. Hvor det arbeides med kvalitetsmål som både tar hensyn til faglig kvalitet, folks tilfredshet, helsefremmende arbeidsmiljø, kostnadskontroll og kontinuerlig kompetanseoppbygging.

Målsettingene med samarbeidet:

1. Godt og effektivt tjenestetilbud:
   1. Kvalitet og tilgjengelighet: Sikre at innbyggerne får tilgang til tjenester av høy kvalitet på en effektiv måte. Dette innebærer kontinuerlig forbedring av tjenestetilbudet for å møte innbyggernes behov.
   2. Samordning: Samordne regionens innsats overfor sentrale myndigheter og interesseorganisasjoner for å oppnå bedre resultater og ressurseffektivitet.
2. Formalisering og rammeverk:
   1. Avtaler og vedtekter: Det interkommunale politiske rådet er formalisert gjennom avtaler og vedtekter som danner rammeverket for samarbeidet. Dette sikrer en strukturert og forutsigbar samarbeidsform.
   2. Strategisk planlegging: Årlig handlingsplan for Grenlandssamarbeidet, som skal gi retning og fokus for samarbeidet.
3. Årsrapportering og synlighet:
   1. Årsrapport: Hvert år utarbeides en årsrapport som beskriver alle interkommunale tiltak. Dette gir en oversikt over fremdrift og resultater, og sikrer transparens i samarbeidet.
   2. Synlighet i planarbeid: Det interkommunale arbeidet skal synliggjøres i kommunenes planarbeid for å sikre at samarbeidet innpasses i den lokale planleggingen.

### 3. Organiseringen av Grenlandssamarbeidet

Kommunestyrene  
De enkelte by- og kommunestyrene har beslutningsmyndigheten i Grenlandssamarbeidet. Kommunestyrene tar beslutninger om inn- og utmeldelse av samarbeidet, vedtar strategiske og overordnede interkommunale planer, handlingsplaner, budsjett, regnskap, årsmelding og strategisk plan for Grenlandssamarbeidet. Resultatene av utredningene i de interkommunale prosjektene behandles også i by- og kommunestyrene når dette er nødvendig eller hensiktsmessig.

Grenlandsrådet  
Grenlandsrådet er styret i Grenlandssamarbeidet og består av ordfører, varaordfører og en representant fra opposisjonen fra alle kommunene i samarbeidet. Lederen av Grenlandsrådet velges blant ordførerne for to år av gangen, og ledelsen rulleres slik at alle kommunene får ansvar for å lede samarbeidet i løpet av tre kommunevalgperioder. Grenlandsrådet skal påse at virksomheten drives i samsvar med vedtekter, strategisk plan, budsjett og andre vedtak og retningslinjer vedtatt av kommunestyrene. Rådet arbeider også aktivt med markedsføring av regionens interesser gjennom felles uttalelser og lobbyvirksomhet

Ordførerkollegiet  
De seks ordførerne utgjør et eget kollegium med mål om å utvikle kommunesamarbeidet for best mulig vekst og utvikling i regionen. Ordførerkollegiet drøfter felles utfordringer, forbereder saker til Grenlandsrådets møter og kan innstille i saker der dette er ønskelig. Kollegiet samarbeider tett med Kommunedirektørkollegiet, og en av direktørene deltar fast på Ordførerkollegiets møter med tale- og forslagsrett

KommunedirektørkollegietKommunedirektørene fra de seks kommunene utgjør Kommunedirektørkollegiet. Kollegiet har en rådgivende funksjon og arbeider med å koordinere og iverksette de vedtak og strategier som besluttes av Grenlandsrådet og kommunestyrene. Kollegiet samarbeider også med Ordførerkollegiet for å sikre en helhetlig tilnærming til regionens utfordringer og muligheter.

### Kommunalsjefskollegiet for Helse

Nedre Telemark Helsefellesskap er en del av Helsefellesskapet i Telemark, etablert for å styrke samarbeidet mellom helseforetaket Sykehuset Telemark HF og kommunene Bamble, Drangedal, Kragerø, Nome, Porsgrunn, Siljan og Skien. Helsefellesskapet er en struktur for samhandling mellom helseforetak og kommuner som er forankret i Meld.ST 9 Nasjonal helse- og samhandlingsplan og i en felles avtale mellom Helse og omsorgs departementet og KS. Formålet er at partene skal ha en formalisert møteplass for å planlegge og utvikle tjenestene sammen som partnere.

Samhandlingskoordinatoren for Nedre Telemark Helsefellesskap er Silje Brugger Budal, som er ansatt og organisert i Grenlandssamarbeidet IPR. Samhandlingoordinatorer har som oppgave å fremme samarbeid mellom helseforetaket og kommunene, samt å koordinere ulike prosjekter og initiativer innen helsefellesskapet og internt mellom kommunene.

Gjennom Helsefellesskapet i Telemark er det igangsatt flere prosjekter, blant annet etablering av FACT-team (Fleksible, Assertive Community Treatment) for personer med alvorlige psykiske lidelser og rusproblemer. Dette initiativet sikrer solid forankring og lik informasjon i Telemark.

Samhandlingskoordinatoren har i 2024 organisert sammen med de kommunale helsesjefene, et nytt Helsesjefskollegie. Helsesjefskollegiet har i 2024 gjennomført prosjektskjønnsmiddel prosjektet «Grenlandssamarbeidet mot 2025». Helsesjefskollegiet har benyttet skjønnsmiddelprosjektet til å innhente kunnskap og erfaring fra Danmark med søkelys på hvordan en kan utvikle bærekraftige helse og omsorgtjeneste.

### Næringssjefskollegiet

Næringssjefskollegiet i Grenlandssamarbeidet er et samarbeid mellom næringssjefene i de seks kommunene i Grenlandsregionen.   
Målet med kollegiet er å fremme felles næringsutvikling og styrke regionens konkurranseevne. Kollegiet samordner strategier, diskuterer utfordringer og muligheter for næringslivet, og jobber for å tilrettelegge for et godt næringsklima i Grenland.

Næringssjefskollegiet, hvor alle kommunene er representert, samarbeider for å videreutvikle det regionale næringsarbeidet, noe som skal bidra til økt økonomisk og befolkningsmessig vekst i området som helhet og i de enkelte kommunene. Kollegiet møtes hver måned med aktuelle saker på agendaen, og avholdes gjerne ute hos eksterne aktører.

### Sekretariat

Grenlandssamarbeidet IPR hadde i 2024 tre ansatte: daglig leder, samhandlingskoordinator for Nedre Telemark Helsefellesskap, og ny næringskoordinator som ble ansatt i juni. Skien er vertskommune og har det formelle arbeidsgiveransvaret, fører regnskap, betaler ut lønn og yter driftskreditt til den løpende virksomheten. Sekretariatet har kontor på rådhuset i Skien.

#### Daglig leder

Den daglige driften av Grenlandssamarbeidet ivaretas av en administrativ stilling, daglig leder, som har ansvaret for den løpende administrative virksomheten. Daglig leder samordner virksomheten og fungerer som sekretariat for Grenlandsrådet, Ordførerkollegiet og Kommunedirektørkollegiet. I tillegg møter daglig leder i Næringssjefskollegiet.

Daglig leder er også ansvarlig for Det kommunale oppgavefellesskapet, Grenlandssamarbeidet, som ble opprettet i 2022.

#### Samhandlingskoordinator for helsefellesskapet i Nedre Telemark

Silje Brugger Budal ble ansatt som samhandlingskoordinator for Nedre Telemark Helsefellesskap den 21. august 2023. Hun har sitt virke i sekretariatet til Grenlandssamarbeidet med kontor på rådhuset i Skien. Samhandlingskoordinatoren er ansatt etter kommunelovens §27, med Skien kommune som vertskommune. Grenlandssamarbeidet administrerer samarbeidet med helseforetaket og Nome kommune.

Samhandlingskoordinatoren har en sekretariatsfunksjon for Helsesjefsnettverket for grenlandskommunene og Nome kommune.

#### Næringskoordinator

I juni 2024 ble Anita Andersen ansatt i en 50 % stilling som næringskoordinator. Stillingen fungerer som en administrativ ressurs for Grenlandssamarbeidet og har i tillegg ansvar for å koordinere arbeidet i Næringssjefskollegiet. Formålet med stillingen er å styrke samarbeidet innen næringsutvikling og bidra til økonomisk vekst i regionen.

Gjennom året har næringskoordinatoren arbeidet med næringsrettede initiativer, tilrettelegging for samarbeid mellom næringslivet og det offentlige samt administrative oppgaver knyttet til aktiviteter i Grenlandssamarbeidet. Koordineringen er en sentral oppgave for å styrke samarbeidet i Næringssjefskollegiet og fremme en mer strukturert tilnærming til næringsutvikling og regionale samarbeidsprosjekter.

#### Involvering i ulike nettverk fra Grenlandssamarbeidets

Grenlandssamarbeidet er involvert i en rekke nettverk og samarbeidsprosjekter som bidrar til å styrke regionen og for å fremme felles interesser. Grenlandssamarbeidet har tidligere har en rolle i Beredskapsnettverket Grenland under pandemien og hadde prosjekt ansvar for innføring av nytt arkiv system. -websak+. I 2024 var arbeide med felles eierskapsstrategi et sentralt samarbeidsprosjekt, som ventes behandlet av kommunes/bystyrer sommeren 2025.

### 4. Næringstiltak og Grenland næringsfond

Etter avviklingen av Vekst i Grenland i 2020 ble det vedtatt å videreføre felles næringstiltak med 3,3 mill. kroner for 2021. Dette ble videreført for 2022 og 2023. Videreføringen av felles næringsmidler ble forvaltet av Det kommunale oppgavefellesskapet, Grenlandssamarbeidet, foreslått satt til 3. mill. kroner for 2024.

I mai 2024 vedtok representantskapet i oppgavefellesskapet å overføre oppgaven til Grenlandssamarbeidet IPR, grunnet manglende mva. kompensasjon i oppgavefellesskapet.

Kommunale bidrag blir årlig fastsatt i kommunenes budsjett og økonomiplan vedtak.

#### Næringstiltak som ble videreført i 2024

Videreførte tiltak fra Vekst i Grenland som ble vedtatt uten fastsatt sluttdato, med unntak for sekretariats funksjonen for Grenland Næringsfond, som ble fastsatt for 4 år, -ut 2024.

|  |  |
| --- | --- |
| **Videreføring av næringstiltak i 2024** | **Kostnad** |
| Proventia | 650 000 |
| Startopp Grenland | 500 000 |
| Grenland næringsfond/forvaltning | 300 000 |
| **Totalt** | **1 450 000** |

4.1.1 Proventia  
Proventia ble etablert i 2013 for å hjelpe gründere og andre idéhavere med å kommersialisere nye unike forretningsideer som kan realiseres i regionen. Gjennom innovasjonsselskapet får idéhaverne tilgang på støttetjenester, kontorer, kompetanse, nettverk, investorer og fysisk infrastruktur. Ved avviklingen av Vekst i Grenland vedtok grenlandskommunene å videreføre driftsstøtten til Proventia.

Det kommunale oppgavefelleskapet, Grenlandssamarbeidet forvalter Grenlands kommunenes aksjer i Proventia AS etter avviklingen av Vekst i Grenland. Oppgavefellesskapet eier 150 aksjer, som gir 16,667 % eierskap i Proventia as.

4.1.2. Start opp GrenlandOppgavefellesskapet Start i Grenland ble etablert som et samarbeid mellom kommunene i Grenland og daværende Vestfold og Telemark fylkeskommune. Formålet var å styrke tilbudet til oppstarts virksomheter i Grenlandsregionen gjennom tilrettelegging for kompetansebygging og etablering av møteplasser.

Kragerø kommune administrerte oppgavefellesskapet og finansieringen for 2024 var fordelt mellom Grenlandskommunene (0,5 millioner kroner) og Telemark fylkeskommune (0,619 millioner kroner). Oppgavefellesskapet ble omtalt som Start i Grenland.

Eierkommunene og fylkeskommunen forpliktet seg til en felles prioritering og samarbeid om ressursutnyttelse for å videreutvikle og styrke veiledningstilbudet. Dette gjennom:

* Felles digitale plattformer**:** Utvikling, drift og vedlikehold av en felles nettside og andre digitale flater.
* Kundeoppfølging: Implementering av et felles nettbasert system for oppfølging av gründere.
* Erfaringsutveksling**:** Koordinering av kunnskapsdeling mellom lokale og regionale veiledningstilbud.

Telemark fylkeskommune vedtok i hovedutvalg for næring, industri og klima (sak 65/24) "Etablererveiledning i Telemark – 1. linjetjeneste for næringsutvikling fra 2025", å endre finansieringen fra direkte støtte til Start i Grenland, til kommunal støtte.

Saken ble sendt på høring, og Grenlandskommunene ønsket at støtten til 1. linjetjenesten skulle kanaliseres gjennom Grenlandssamarbeidet. Dette ble imøtekommet.

Grenlandssamarbeidet utlyste deretter en konkurranse om 1. linjetjenesten som skulle erstatte den eksisterende avtalen med Start i Grenland. Den nye avtalen ble iverksatt 1. januar 2025. I konkurransegrunnlaget ble den økonomiske rammen satt til 500 000 kroner fra kommunene og 844 000 kroner i fylkeskommunalt tilskudd, i tråd med fylkeskommunens vedtak i sak 65/24.

Proventia AS vant anbudet, og ny kontrakt ble signert 31. desember 2024. Tilbudet med etablererveiledning ble dermed sømløst videreført.

4.1.3 Grenland næringsfond/forvaltning  
Næringsfondet eies av Det kommunale oppgavefellesskapet, Grenlandssamarbeidet, men har ingen ansatte. Daglig leder av Grenlandssamarbeidet IPR er også daglig leder av oppgavefellesskapet. Forvaltningen ble i 2021 tildelt Proventia as og årlig kostnad til forvaltningen er satt til kr. 300 000.

#### Nye næringstiltak for 2024

4.2.1 Regional næringsutviklingDette var en ny post for 2024, til erstatning for Invest in Grenland. Posten var delt i to underposter.

Lokale grunder arrangementer med søkelys på ulike lokale grunder arrangement. Arrangementene ble planlagt av næringssjefskollegiet i samarbeid med Proventia.

Øvrige tiltak som var en samlepost for andre arrangementer og mindre tiltak under året.

4.2.2 Regional omdømmebygging  
Omdømmebygging er en ny post, men dekker også tiltak og tilskudd som tidligere har også vært bevilget over posten Invenst in Grenland.   
For å detaljere bruken av næringsmidlene var posten delt i tre underposter.

ArendalsukaGrenlandskommunene deltok på Arendalsuka i 2024 med stand og som arrangør av debatter. Powered by Telemark var engasjert til å koordinere og arrangere aktivitetene. Grenlandskommunen var også vertskap til en Telemarkskveld hvor næringsliv, stortingsrepresentanter og kommuner var invitert.

IndustriukaIndustriuka arrangeres årlig i Grenland, en region kjent for sin sterke industriklynge og satsing på bærekraftige løsninger. Arrangementet fungerer som en sentral plattform for industriaktører, oppstartsbedrifter og beslutningstakere, hvor konferanser, seminarer, nettverksmøter og utstillinger bidrar til å fremme samarbeid og innovasjon.

I 2024 ga Grenlandssamarbeidet finansiell støtte til Industriukas fredagskonferanse: *Datasenter - store data og kunstig intelligens*. Konferansen samlet et bredt spekter av eksperter og bransjeledere for å diskutere utviklingen og fremtiden innen datasenterteknologi og kunstig intelligens.

Øvrige og andre tiltak  
Denne underposten under omdømmebygging var ment som en samlepost for andre arrangementer og mindre tiltak under året. I tillegg ble det gjennomført flere andre tiltak som er belastet felles næringstilskudd.

### 5. Regnskap 2024

#### Regnskap over næringstiltak 2024

Representantskapet i oppgavefellesskapet vedtok 26. januar 2024:  
*Grenlandssamarbeidet IPR ansetter en koordinator i 50 % fast stilling i samarbeid med tilsetting av 50 % fast stilling i næringsavdelingen i Skien kommune.   
KDK får i oppgave å utarbeide stillingsbeskrivelse.   
Stillingen finansieres av felles næringstilskuddsmidler fra 2025 i oppgavefellesskapet. For 2024 benyttes mindre forbruk av felles næringstilskuddsmidler fra 2022.*

|  |  |  |  |
| --- | --- | --- | --- |
| **Næringstiltak 2024** |  | **Budsjett** | **Regnskap** |
| Proventia |  | 650 000 | 650 000 |
| Startopp Grenland |  | 500 000 | 500 000 |
| Grenland næringsfond/forvaltning |  | 300 000 | 300 000 |
| Regional næringsutvikling | *Lokale grunder arrangementer* | 200 000 | 0 |
|  | *Øvrige tiltak* | 200 000 | 0 |
| Regional omdømmebygging | *Arendalsuka –ulike tilskudd og tiltak* | 300 000 | 290 338 |
|  | *Industriuka –ulike tilskudd og tiltak* | 500 000 | 391 911 |
|  | *Øvrige tiltak* | 350 000 |  |
|  | *Grenland næringsfond -Ommdømmeprosjektet* | 0 | 250 000 |
|  | *Powered by Telemark -Hackaton 8Thw* | 0 | 50 000 |
|  | *Fjuz -Presentasjon av Grenland* | 0 | 97 000 |
| Andre tiltak | *Kommunenes strategiske forskningsorgan (KSF) søknad om forskningsmidler* | 0 | 99 000 |
|  | *Næringskoordinator* | 0 | 293 025 |
| **Sum** | *Bruk av felles næringstilskudd* | 3 000 000 | 2 921 274 |
| Mindre forbruk 2024 |  |  | 78 726 |
| **Avsetting mindre forbruk 2022 - 2024** |  |  |  |
|  | *Universitetsregionavtale -bundet fond* |  | 1 000 000 |
|  | *Felles næringstilskudd -bundet fond* |  | 678 789 |

Kommunale felles næringstilskudd 2024Følgende kommunale tilskudd ble bevilget i 2024 fra kommunene og utgjorde en samlet felles næringstilskuddsstøtte på kr. 3 mil. Siljan kommune støtter videreføring av støtte til Proventia, Startopp Grenland og Grenland næringsfond/forvaltning.



#### Grenlands næringsfond 2024

Grenland Næringsfond eies og forvaltes av Det kommunale oppgavefellesskapet.  
By- og kommunestyrene behandler årlig en handlingsplan med budsjett og årsrapport for oppgavefellesskapet.

Næringsfondet er opprettet av fem av deltakerkommunene i oppgavefellesskapet – Bamble, Kragerø, Porsgrunn, Siljan og Skien – og eies, driftes og finansieres særskilt av disse.

Eierkommunenes ordførere utgjør representantskapet for næringsfondet, med varaordførere som møter ved fravær. Representantskapet behandler årlig en tildelingsrapport, som fremlegges for kommunestyrene.

Styret for Grenland Næringsfond består av kommunedirektørene i eierkommunene. Lån eller eierkapital på mer enn NOK 400 000 per sak skal besluttes av styret. Styret oppnevner et næringssjefskollegium, bestående av næringssjefene fra de fem eierkommunene, som har innstillingsmyndighet etter delegasjon. Næringssjefene har myndighet til å behandle søknader. Daglig leder av oppgavefellesskapet deltar i næringssjefskollegiet som observatør.

Fondet skal anvendes til aksjeinvestering, lån eller tilskudd til næringsdrivende med aktivitet i en eller flere av kommunene nevnt ovenfor. Alle bedrifter kan gis lån forutsatt et særskilt godt potensiale for jobbskaping og fondet skal fortrinnsvis anvendes mot oppstartsselskaper og prosjekter med innovasjonshøyde. Næringsfondet skal ikke brukes til gjeldssanering, ordinær drift, offentlig virksomhet, garantier eller allerede påløpte kostnader.

Administrasjonen av fondet utføres av en ekstern aktør, som per i dag er inkubatoren Proventia AS. Forvalteren har myndighet til å forlenge lån, endre avdragsstruktur og innvilge første gangs avdragsutsettelse. Næringssjefskollegiet og kommunedirektørkollegiet har myndighet til å ettergi hele eller deler av lån samt endre rentevilkår.

#### Regnskap for utgifter til sekretariatet for Grenlandssamarbeidet IPR og nedre Telemark helsefellesskap

**Grenland Interkommunale politisk råd -sekretariat**

|  |  |  |  |  |
| --- | --- | --- | --- | --- |
| **Kommune** | **Antall innbyggere i prosent** | **Fordeling 1/3** | **Fordeling 2/3** | **Kostnad 2024** |
| Bamble | 11.5 | 93975 | 129880 | **223855** |
| Drangedal | 3 | 93975 | 33881 | **127856** |
| Kragerø | 8.5 | 93975 | 95998 | **189973** |
| Porsgrunn | 30 | 93975 | 338817 | **432792** |
| Siljan | 2 | 93975 | 22588 | **116563** |
| Skien | 45 | 93975 | 508225 | **602200** |
| Sum | 100 | 563850 | 1129389 | **1693239** |

**Nedre Telemark helsefellesskap -sekretariat**  
Kostnad 2024: kr. 1,264,729   
Kommunene: kr. 1,011,783 -80 % av kostnadene  
Sykehuset i Telemark HF: kr. 252,946 -20 % av kostnadene

|  |  |  |  |  |
| --- | --- | --- | --- | --- |
| **Kommune** | **Antall innbyggere i prosent** | **Fordeling 1/3** | **Fordeling 2/3** | **Kostnad 2024** |
| Bamble | 11 | 48,132 | 74,234 | **122,366** |
| Drangedal | 3 | 48,132 | 20,246 | **68,378** |
| Kragerø | 8 | 48,132 | 53,989 | **102,121** |
| Nome | 5 | 48,132 | 33,743 | **81,875** |
| Porsgrunn | 28 | 48,132 | 188,960 | **237,092** |
| Siljan | 2 | 48,132 | 13498 | **61,630** |
| Skien | 43 | 48,132 | 290189 | **338,321** |
| Sum | 100 | 336,924 | 674,859 | **1,011,783** |

### 6. Interkommunale utredninger, prosjekter og høringer

#### Samarbeid om høringer

Grenlandssamarbeidet har i 2024 koordinert følgende høringer til Storting og regjering:  
-Forslag til lov om besøksbidrag  
-Er det behov for en tredje rullebane på Oslo lufthavn?  
-Nytt stoppmønster på Vestfoldbanen R26  
-Samlokalisering av tollstedene Sandefjord og Grenland

Hørings uttalelser til Telemark fylkeskommune  
-Invest in Vestfold & Telemark – avklaring om videreføring **-**Høringssvar på Telemarksplanen. 

Skjønnsmiddelprosjekter 2024  
Grenlandssamarbeidet har koordineringsansvar og rapporteringsansvar for alle prosjekter hvor kommunene i Grenland blir tildelt skjønnsmidler. De aller fleste er prosjekter er samarbeid mellom flere kommuner, også kommuner utenfor Grenlandssamarbeidet.  
I ble Grenlandssamarbeidet tildelt 1,7 millioner kroner av totalt 7,2 millioner kroner til ulike prosjekter blant Vestfold og Telemarks fylkers 23 kommuner.

I tabellen under følger en fremstilling av tildelte midler fra Statsforvalteren, hvor Grenlandssamarbeidet har koordinering og rapporterings ansvar.

|  |  |
| --- | --- |
| **Skjønnsmiddelprosjekt 2024** | **Tildelt** |
| Velferdsteknologi | 1 000 000 |
| Security operation center | 700 000 |
| Totalt | 1 700 000 |

Det ble søkt om tilskudd til følgende prosjekter, men som ikke ble innvilget:

* Grenlandssamarbeidet mot 2030
* Felles tjenesteutvikling
* DigiVT -nytt fagsystem for barnevernet
* Fellesanskaffelse EPJ

### Vedlegg. Oversikt over etablerte samarbeid

Tabellene under gir en oversikt over de etablerte samarbeidene mellom to eller flere av Grenlandskommunene.

#### Aksjeselskaper (AS) og Interkommunale selskaper (IKS)

|  |  |  |  |
| --- | --- | --- | --- |
| *Aksjeselskaper (AS)* | *Formål* | *Eiere* | *Eierandel* |
| Visit Telemark AS | Produktutvikling, markedsføring og salg av aksjonærenes reiselivsprodukter på oppdragsbasis. Oppdrag innenfor alt som står i forbindelse med reiseliv, herunder deltakelse i andre selskap. | Drangedal Kragerø Porsgrunn Bamble Siljan Skien Øvrige | 1,188% 1,188% 1,188% 1,188% 0,594% 1,781% 92,873% |
| GREP – Kompetanseutvikling Grenland AS | Bidra til økt yrkesdeltakelse for de som er utenfor arbeidslivet, gjennom veiledning, avklaring, arbeidstrening, kvalifisering og jobbsøk. Selskapet tilbyr attføringstjenester og et bredt spekter av tilrettelagte arbeidsplasser for ansatte med varig uførestønad som livsopphold | Skien Porsgrunn Bamble Siljan | 49 % 34 % 15 %  2 % |
| Skagerak Energi AS | Skageraks virksomhet er konsentrert om produksjon, omsetning og overføring av elektrisk kraft og annen energi, samt virksomhet som er i tilknytning til dette. | Skien Porsgrunn Bamble Statskraft | 15,20 % 14,80 % 3,38 % 66,62 % |
| Greve Biogass AS | Vestfold – Grenland samarbeid. Bestiller selskap som bl.a. skal sikre lokal gjenvinning av matavfallet og slammet til eierkommunene. | Skien Porsgrunn Bamble Siljan Kragerø Vestfold kommuner og -selskaper | 9,84% 5,92% 4,10% 0,76% 5,18% 74,2% |

|  |  |  |  |
| --- | --- | --- | --- |
| Interkommunale selskaper (IKS) | Formål | Eiere | Eierandel |
| Grenland Havn IKS | Samordne og ivareta den kommunale havnevirksomheten.  Bidra til et samlet og konkurransedyktig havnetilbud i regionen. | Bamble  Skien  Porsgrunn | 33,3 %  33,3 %  33,3 % |
| Renovasjon i Grenland IKS | Selskapet skal ivareta deltakerkommunenes bestillings- og forvaltningsbehov knyttet til kommunenes håndtering av avfall fra husholdningene, hyttene og fra kommunal virksomhet. Selskapet skal bidra til kostnads- og miljøeffektiv drift av husholdningene og hyttenes renovasjonsordning. | Skien  Porsgrunn Bamble  Siljan | 50,31 %  33,85 % 13,51 %  2,33 % |
| Vestfold og Telemark revisjon IKS | Utføre lovpålagt revisjonsoppgaver for deltakerne. I tillegg utføre andre revisjonsoppdrag og rådgivning for deltakerne. Kan utføre revisjonsoppdrag og rådgivning for andre selskaper. | Skien  Bamble  Kragerø  Porsgrunn  Drangedal  Siljan  Øvrige | 8,12 %  3,14 %  2,70 %  5,88 %  1,90 %  1,68 %  79,36 % |
| Gea Norvegica Geopark IKS | Geoparken skal spre kunnskap om vår geologiske naturarv og sammenhengene mellom geologiske prosesser og vår eksistens.  (Europeisk UNESCO Geopark) | Skien  Bamble  Kragerø  Porsgrunn  Siljan  Øvrige | 9,63 %  2,75 %  2,29 %  6,42 %  0,46 %  78,45 % |
| Telemark kontrollutvalgssekretariat IKS | Kontrollutvalget skal føre tilsyn med at offentlige midler blir brukt slik kommunestyret har bestemt. | Bamble  Kragerø  Porsgrunn  Drangedal  Siljan  Øvrige | 3,8%  3,3%  7,2%  2,1%  1,6%  82% |

#### Samarbeidsenheter organisert ihht. Kommunelovens kapittel 18-20

|  |  |  |
| --- | --- | --- |
| *Samarbeid* | *Deltakere kommuner* | *Vertskommune / kontorkommune* |
| Barnevernvakt | Alle i Telemark, minus: Notodden Tinn og Hjartdal | Skien |
| Vestmar barnevernstjeneste | Drangedal  Kragerø | Kragerø |
| Grenland landbrukskontor | Skien Porsgrunn Siljan | Skien |
| Alarmsentralen | Bamble Drangedal Kragerø Siljan Skien +øvrige kommuner | Skien |
| IT - Grenland | Skien Bamble Siljan Drangedal | Skien |
| Grenland Friluftsråd | Skien Porsgrunn Drangedal Siljan Bamble | Skien |
| Grenlandskommunenes Innkjøpsenhet (GKI) | Skien Bamble Drangedal Kragerø Porsgrunn Siljan | Skien |
| Krisesenteret i Telemark | Skien Bamble Drangedal Kragerø Porsgrunn Siljan + 8 øvrige | Skien |
| Disponering av slam fra kommunale avløpsrenseanlegg | Skien Porsgrunn Bamble | Skien |
| Knarrdalsstrand renseanlegg | Porsgrunn Skien | Porsgrunn |
| Miljørettet helsevern i Grenland | Skien Bamble Drangedal Kragerø Porsgrunn Siljan | Porsgrunn |
| Tolketjenesten i Grenland | Skien Bamble Drangedal Kragerø Porsgrunn Siljan | Porsgrunn |
| Legevakt | Skien Siljan Nome Drangedal | Skien |
| Overgrepsmottaket i Telemark | Alle i Telemark | Skien |
| Interkommunalt geodata samarbeid i Grenland | Bamble Skien  Porsgrunn Siljan | Porsgrunn |
| IKA (Interkommunalt arkiv for Buskerud, Vestfold og Telemark IKS.) | Bamble Drangedal Kragerø Porsgrunn Siljan Skien + øvrige kommuner og fylkeskommuner | Kongsberg |
| Sør-øst 110 IKS | Alle i Telemark | Tønsberg |
| Grenlandssamarbeidet IPR | Bamble Drangedal Kragerø Porsgrunn Siljan Skien | Skien |
| Det kommunale oppgavefellesskapet, Grenlandssamarbeidet | Bamble Kragerø Drangedal Porsgrunn Siljan Skien | Skien |
| Kommunalt oppgave fellesskap, Start i Grenland  NB: Avvikles i 2025 | Bamble Kragerø Drangedal Porsgrunn Siljan Skien Telemark fylkeskommune | Kragerø |
| Personvernombud | Bamble Drangedal Kragerø Porsgrunn Siljan Skien | Skien |
| Interkommunalt Utvalg mot Akuttforurensing | Alle i Telemark | Bamble |
| Luftovervåking i Grenland | Bamble Porsgrunn Skien | Porsgrunn |
| Felles verksted | Porsgrunn Skien | Skien |
| Grenland brann og redning IKS | Bamble Drangedal Kragerø Porsgrunn Skien Siljan | Bamble Drangedal Kragerø Porsgrunn Skien |

#### Nettverkssamarbeid

Nettverk er viktig for deling og gjenbruk av kompetanse og kunnskap. I Grenland er det etablert mange administrative faglige nettverk og faggrupper, uten at disse er en formell av strukturen i Grenlandssamarbeidet. Nettverkene arbeider med felles utfordringer for kommunene innenfor en rekke områder og initierer prosjekter i samarbeidet.

Nettverkene kan:

* Utvikle ideer og hente ut gevinster ved utveksling av erfaringer
* Ta initiativ til systemharmonisering
* Ta initiativ til felles prosjekter
* Samarbeidet om felles opplæringstiltak og faglig oppdateringer på det aktuelle området.

Liste under er ikke uttømmende, men en oversikt over noen av de aktive fagnettverkene:

* HMS-forum Grenland
* Beredskapsnettverk Grenland
* Kompetansenettverket
* Samarbeidsforum for miljø
* Personalsjefsnettverk
* Kultursjefsnettverket
* Kommunikasjonsnettverket Grenland